armvectores/hy_wikipedia_2023 huggingface dataset:
Հիսիլա Յամի

Հիսիլա Յամի (նեպալ.՝ हिसिला यमी, հունիսի 25, 1959(1959-06-25), Կատմանդու, Նեպալ), նեպալցի քաղաքական գործիչ, ճարտարապետ։ Նայա Շաքտի Նեպալի կենտրոնական կոմիտեի անդամ, Համանեպալյան կանանց ասոցիացիայի (հեղափոխական) նախկին նախագահ։


== Կենսագրություն ==
Հիսիլա Յամին ծնվել է 1959 թվականին Կատմանդուում։ Հայրը՝ Դհարմա Ռաթնա Յամին, եղել է նեպալացի հասարակական գործիչ, հեղինակ, կառավարությունում զբաղեցրել է փոխնախարարի պաշտոն։
1982 թվականին Յամին ավարտել է Դելիի պլանավորման և ճարտարապետության դպրոցը, 1995 թվականին՝ Նյուքասլի համալսարանը։
1990-ական թվականների պանչայատ ռեժիմի դեմ ապստամբության ժամանակ Յամին եղել է բողոքի ցույցերում ընդգրկված կին առաջնորդներից մեկը։ 1981-1982 թվականներին եղել է Հնդկաստանի համանեպալյան ուսանողների ասոցիացիայի գլխավոր քարտուղարը, 1983-1996 թվականներին դասավանդել է Ճարտարագիտության ինստիտուտի Pulchowk կամպուսում, 1995 թվականին դարձել է Համանեպալյան կանանց ասոցիացիայի (հեղափոխական) նախագահ և պաշտոնավարել երկու տարի։ 1996 թվականին, երբ Նեպալում կոմունիստական կուսակցությունը քաղաքացիական պատերազմ սկսեց, Յամին ընդհատակ անցավ։ 2001 թվականին նա եղել է CPN (մաոիզմ) կենտրոնական կոմիտեի անդամ և աշխատել է կազմակերպության միջազգային վարչությունում։
Նա առաջին անգամ հրապարակվել է 2003 թվականի հունիսի 18-ին՝ կառավարության և մաոիզմի միջև ընթացող խաղաղ բանակցությունների ժամանակ։
2005 թվականի սկզբին Բատարայի և Դինանատ Շարմայի հետ կորցրել է պաշտոնը, հուլիսին վերականգնվել է Կենտրոնական կոմիտեում։
2007 թվականի ապրիլի 1-ին Հիլիլա Յամին միացել է Նեպալի ժամանակավոր կառավարությանը որպես Ֆիզիկական պլանավորման և աշխատանքների նախարար։ 2007 թվականի սեպտեմբերից դեկտեմբեր կառավարության բոյկոտից հետո Յամին կրկին նշանակվել է Ֆիզիկական պլանավորման նախարարի պաշտոնում։ 2008 թվականի Հիմնադիր ժողովի ընտրություններում Կատմանդուի թիվ 7 ընտրատարածքից նա դարձել է հիմնադիր ժողովի անդամ, սեպտեմբերին՝ CPN (Maoist) գլխավորած կառավարության անդամ` որպես զբոսաշրջության և քաղաքացիական ավիացիայի նախարար։
Յամին ամուսնացել է մաոիզմ առաջնորդ Բաբուրամ Բհատարաիի հետ։


== Մատենագիտություն ==
Adha Akash Adha Dharti, ed. by Hisila Yami, Sita Sharma, Durga Neupane, Prerana Mahila Parivar, 1991
Adhikar: Demystification of Law for Nepali Women, Hisila Yami, Sandhya Basnet Bhatta, Tulsi Bhatta, Prerana Mahila Parivar, 1993
Yami, Hisila and Bhattarai, Baburam, Marxbad ra mahila mukti. Kathmandu: Utprerak Prakashan, 2000.
Hisila Yami (comrade Parvati) People's War and Women's Liberation in Nepal – Purvaiya Prakashan, Raipur, Chhattishgarth, India 2006 – Second Edition, Janadhwani Publication, 2007


== Ծանոթագրություններ ==


== Արտաքին հղումներ ==
People’s Power in Nepal – Article in Monthly Review by Yami
Women's Participation in People's War in Nepal
NPR Interview with Comrade Parvati
Ադրբեջանի Ազգային կրթական թանգարան

Ադրբեջանի Հանրապետության Ազգային կրթական թանգարան(ադրբ.՝ Azərbaycan Respublikası Milli Təhsil Muzeyi), Ադրբեջանի կրթության թանգարան, որտեղ պահվում է կրթության հետ կապված բազմաթիվ գործեր։ Թանգարանը հիմնադրվել է 1932 թվականին։


== Թանգարանի պատմություն ==
Թանգարանը հիմնադրվել է 1932 թվականի ապրիլի 27-ին՝ Ժողովրդական կոմիսարների խորհրդի թիվ 651 որոշմամբ։ Թանգարանը գտնվում է Բաքվի Նիազի փողոց 11 հասցեում։ 1996 թվականին թանգարանը գրանցվել է Ադրբեջանի կրթության նախարարության մասնավոր թանգարանների ցուցակում։ Թանգարանի նպատակն է նաև հավաքել, պահպանել, ցուցադրել և սերունդներին փոխանցել Ադրբեջանի կրթական մշակութային ժառանգություն հանդիսացող նյութական և հոգևոր արժեքները։ Թանգարանը գտնվում է բարերար, միլիոնատեր Հաջի Զեյնալաբդին Թակիևի առանձնատանը։
Թանգարանն ունի 6 դահլիճ։ Թանգարանի առաջին դահլիճում պահվում են մանկավարժական մտածողության և կրթության պատմությունը արտացոլող փաստաթղթեր և նյութեր։ Երկրորդ դահլիճում ցուցադրվում են 19-րդ և 20-րդ դարի սկզբի կրթությունը արտացոլող փաստաթղթեր և նյութեր։ Երրորդ դահլիճը արտացոլում է 1918-40 թվականների կրթությունը, չորրորդ դահլիճը՝ բարձրագույն և միջին մասնագիտական կրթության զարգացումը, հինգերորդ դահլիճը ներառում է 1941-45, 1946-80 թվականների երեխաների տների, ընդհանուր կրթության, մասնագիտական ուսումնական հաստատությունների գործունեության մասին փաստաթղթեր և նյութեր։


== Տես նաև ==
Բաքվի ժամանակակից արվեստի թանգարան
Ադրբեջանի պատմության թանգարան (Բաքու)
Նիզամի Գյանջևիի անվան ադրբեջանական գրականության թանգարան


== Ծանոթագրություններ ==
Վանադինիտ

Վանադինիտ, միներալ վանադատների դասից։ Քիմիական կազմը՝ Pbs(V04)3Cl (78,3% PbO, 19,3% V2Os, 2,4%Cl)։ Բյուրեղագիտական համակարգը հեքսագոնային է։
Առաջացնում է ասեղնաձև, պրիզմատիկ, մազաձև բյուրեղներ, հողանման զանգվածներ։ Գույնը՝ կարմիր, գորշ, դեղին։ Կարծրությունը՝ 2,5-3, խտությունը՝ 7100կգ/մ3։ Առաջանում է կապարի հանքավայրերի օքսիդացման զոնայում։ Օգտագործվում է վանադիում ստանալու համար։


== Ծանոթագրություններ ==


== Արտաքին հղումներ ==
Ванадинит в Геовикипедии
Ванадинит на Кристаллов.NET (ռուս.)
Ванадинит в базе webmineral.com (անգլ.)
Կարթագենը պետք է կործանվի

«Կարթագենը պետք է կործանվի» (լատ.՝ Carthago delenda est, Ceterum censeo Carthaginem delendam esse), լատիներեն թևավոր խոսք, որը նշանակում է համառ կոչ՝ պայքարելու թշնամու կամ խոչընդոտի դեմ։ Ավելի լայն իմաստով՝ անընդհատ վերադարձ միևնույն հարցին՝ անկախ քննարկման ընդհանուր թեմայից։
Կատոն Ավագը 150-ական թվականներին (տարբեր տվյալներով կա՛մ մ.թ.ա. 153 կա՛մ մ.թ.ա. 152 թվականին) այցելելով Կարթագեն՝ իր ճառերն ավարտում էր այս արտահայտությամբ։


== Արտահայտության ծագում ==
հին հույն կենսագիր Պլուտարքոսի «Կատոն Ավագի կյանքը» աշխատության մեջ հիշատակվում է, որ հռոմեացի զորահրամանատար և պետական գործիչ Մարկոս Պորկիոս Ավագը՝ Կարթագենի երդվյալ թշնամին, հռոմեական սենատում իր բոլոր ճառերը (անկախ թեմայից) ավարտում էր այս խոսքով. «Բացի այդ, ես կարծում եմ, որ Կարթագենը պետք է կործանվի» (Ceterum censeo Carthaginem esse delendam)։ Արտահայտության տարբեր ձևակերպումներ հանդիպում են մի քանի այլ հնագույն աղբյուրներում։


== Պատմական ենթատեքստ ==

Չնայած առաջին և երկրորդ պունիկյան պատերազմների հաջողությանը, որոնց ընթացքում Հռոմը կռվում էր փյունիկյան Կարթագեն քաղաք-պետության դեմ՝ Միջերկրական ծովում գերիշխանության համար, հռոմեացիները Կարթագենից կրեցին մի շարք ամոթալի պարտություններ և վախենում էին նրա վերածնունդից, ինչը կհանգեցներ ամբողջական հաղթանակի և բոլոր կորուստների վրեժ լուծելու ցանկության։ Բացի այդ, Կարթագենն արագորեն վերականգնվում էր և նախկինի պես շարունակում էր հռոմեական առևտրի համար էական մրցակից լինել։ Դա էլ հանգեցրեց Carthago delenda est համառորեն կրկնվող կոչի առաջացմանը։
Ի վերջո, Երրորդ պունիկյան պատերազմի արդյունքում ամբողջովին ոչնչացվեց կեսմիլիոնանոց Կարթագեն քաղաքը, իսկ ողջ մնացած  բնակիչները վաճառվեցին ստրկության։ Այն վայրը, որտեղ գտնվում էր քաղաքը, ծածկվեց աղով։ Դրանից հետո, այնուամենայնիվ, հռոմեացիները կրկին բնակեցրին Կարթագենը, որը դարձավ Հռոմեական Աֆրիկայի հիմնական քաղաքը և Հռոմեական կայսրության խոշորագույն քաղաքներից մեկը մինչև արաբական նվաճումները։ Ներկայումս այն վայրը, որտեղ գտնվում էր հին Կարթագենը, Թունիսի արվարձանում է։


== Քերականական ձև ==
Քերականորեն արտահայտությունն արտահայտում է գործողության կատարման (այսինքն՝ Կարթագենի կործանման) անխուսափելի անհրաժեշտություն՝ պարտադրանքի նրբերանգներով, քանի որ օգտագործվում է գերունդիվը. «կործանվի» բայը գերունդիվի ձևով (delenda) համակցվում է «պիտի» (sum, fui, esse) հարկադրականի հետ ներկա ժամանակով։


== Կիրառություն ==
Երբեմն արտահայտությունն օգտագործվում է որպես համընդհանուր պատերազմի անհրաժեշտության քողարկված հղում։ 1673 թվականի անգլիացի նախարար Էնթոնի Էշլի Կուպերն օգտագործել է արտահայտությունը «Delenda est Carthago» իր հայտնի ճառում խորհրդարանի առաջ՝ Անգլո-հոլանդական երրորդ պատերազմի ժամանակ համեմատելով Անգլիային Հռոմի, իսկ Հոլանդիայի հանրապետությանը Կարթագենի հետ։
1890-ական թվականներին լոնդոնյան Saturday Review թերթը հրապարակեց մի քանի հոդվածներ, որոնցում արտահայտվում էին հակագերմանական տրամադրություններ, որոնք ամփոփվում էին Germania est delenda մեջբերումով (Գերմանիան պետք է կործանվի)։
Գերմանամետ Ռադիո Փարիզը բռնագրաված Ֆրանսիայում 1940-1944 թվականներին օգտագործում էր արտահայտությունը որպես կարգախոս. «Անգլիան, ինչպես Կարթագենը, կկործանվի՜»։


== Տե՛ս նաև ==
Ad nauseam


== Ծանոթագրություններ ==


== Արտաքին հղումներ ==
Կարթագենը պետք է կործանվի
Պուստովոյտովսկի գյուղական խորհուրդ (այլ կիրառումներ)

Պուստովոյտովսկի գյուղական խորհուրդ, կարող է վերաբերել՝

Պուստովոյտովսկի գյուղական խորհուրդ - Ուկրաինայի Պոլտավայի մարզի Գլոբինսկի շրջանում
Պուստովոյտովսկի գյուղական խորհուրդ - Ուկրաինայի Սումիի մարզի Ռոմենսկի շրջանում
260

260 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 260 թվականն է, 
III դարի 60-րդ տարին։


== Դեպքեր ==


== Ծնունդներ ==
Գալերիոս, Հռոմեացի կայսր


== Մահեր ==
Դեցեբալ

Դեցեբալ, Դեկեբալուս (Decebalus) (1-ին դար - 106, Bălcești, Վիլչա, Ռումինիա), դակերի թագավոր 87 թվականից։ 89 թվականին, Հռոմի դեմ հաջող պատերազմից հետո, հաշտություն է կնքել, որով հռոմեացիները պարտավորվել են ամենամյա դրամական օժանդակություն տալ, արհեստավորներ և վարպետներ տրամադրել դակերին։ 101 - 102 թվականների և 105 - 106 թվականների պատերազմներում դակերը պարտվել են և նրանց երկիրը դարձել է հռոմեական պրովինցիա՝ Դակիա անունով։ Երբ հռոմեացիները գրավեցին դակերի մայրաքաղաք Սարմիզեգետուզաև, Դեցեբալն ինքնասպան եղավ։


== Ծանոթագրություններ ==
(5323) Ֆոգ

(5323) Ֆոգ (անգլ.՝ Fogh), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 13-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,398599 ա. մ., առավելագույնը մոտենում է 1,9244 ա. մ. հեռավորության վրա և հեռանում 2,8728 ա. մ.։ Արեգակի շուրջ մեկ ամբողջական պտույտ է կատարում 1356,86 երկրային օրվա ընթացքում, իր ուղեծրով շարժվելով միջինում 0,265319 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5323) Ֆոգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշոկա (հիմնադրամ)

Աշոկա, Աշոկա. նորարարություն հասարակության համար (անգլ.՝ Ashoka, անգլ.՝ Ashoka: Innovators for the Public), ԱՄՆ Կոլումբիա շրջանի օրենսդրությամբ գործող միջազգային ոչ առևտրային կազմակերպություն, գլոբալ կազմակերպություն, որի գործունեությունն ուղղված է սոցիալական ձեռնարկատիրության ոլորտում գործող անձինք կամ կազմակերպություններ գտնելուն, աջակցելուն և ֆինանսավորելուն։
«Աշոկան» առաջին կազմակերպությունն է, որը համակարգված զբաղվում է սոցիալական նախաձեռնությունների աջակցությամբ, սոցիալական ձեռնարկություն երևույթի և հենց «սոցիալական ձեռնարկատիրություն» տերմինի հանրայնացմամբ։


== Կազմակերպություն ==

McKinsey & Company-ի բիզնեսի կառավարման նախկին խորհրդատու Բիլ Դրայթոնը հիմնել է «Աշոկա» ֆոնդը 1980 թվականի հունիսի 3-ին։
Անվան ընտրության հարցում Դրայթոնին ոգեշնչել է հնդիկ արքա Աշոկա Մեծը, որը կառավարել է Մաուրյաների պետությունը մ.թ.ա. 273-232 թվականներին և արյունալի պատերազմի արդյունքում իրեն է ենթարկել Հարավային Ասիայի մեծագույն մասը` ժամանակակից Աֆղանստանից մինչև Բենգալիա և դեպի հարավ, Մայսուր, ինչից հետո արմատապես փոխել է իր սկզբունքները` իր կառավարման գլխավոր նպատակը դարձնելով մշակույթի տարածումը, ընդհանուր կենսամակարդակի բարձրացումն ու կրթության զարգացումը։
Ըստ ժամանակակից հետազոտողների, այս կառավարիչը բուդդայականության` համաշխարհային կրոն դառնալու համար ավելի շատ բան է արել, քան աշխարհում որևէ այլ ոք։
«Աշոկա» հիմնադրամի գլխամասը գտնվում է ԱՄՆ-ի Վիրջինիա նահանգի Արլինգտոն քաղաքում։ 2014 թվականին կազմակերպությունը 37 տարածաշրջանային գրասենյակներ է բացել ամբողջ աշխարհում։


== Գործունեության ցուցիչներ ==


=== Ֆինանսներ ===
1981 թվականին Աշոկայի բյուջեն կազմել է տարեկան 50.000 ամերիկյան դոլար, 2008 թվականի հունվարին այն դարձել է 30 միլիոն ամերիկյան դոլար։
Ըստ 2010-2011 թվականների տվյալների` Աշոկա ֆոնդը տիրապետում է սեփական ավելի քան 85 մլն ամերիկյան դոլարի` կատարելով ավելի քան 5 մլն դոլար ներդրում։


=== Անդամակցություն ===
Ըստ 2007 թվականի տվյալների` կազմակերպության կազմում հաշվվում են 1800 անդամ-շահառուներ աշխարհի 60 երկներից։ 2011 թվականի նրանց թիվը հասել է 2000-ի։ Ըստ կազմակերպության տվյալների` 2014 թվականին մասնակիցների թիվը դարձել է 3000` 70 երկրներից։


=== Աջակցություն ===
Աշոկա ֆոնդն աջակցել է բազմաթիվ սոցիալական նախաձեռնությունների, դրանց նախաձեռնողներին ու ղեկավարներին, մասնավորապես, Dialogue Social Enterprise, D.light, Endeavor Global, Medic Mobile, Root Capital, TMSS, UnLtd, VisionSpring, Waste Concern, El Nafeza նախաձեռնություններին, Գամալ Ալբինսաիդին, Ալբինա Ռուիսին, Ասումասա Տոտիսակոյի, Աղբի բանկ, Գրեգորի Դիզի, Ռեզա Դեգատիի, Ջերու Բիլլիմորիայի և շատ այլ նախագծերի։


== Ծանոթագրություններ ==


== Արտաքին հղումներ ==
Պաշտոնական կայք. Ashoka: Innovators for the Public.
Վահրամ Փափազյանի կիսանդրի (Երևան)

Վահրամ Փափազյանի կիսանդրի, գտնվում է Երևանի Արաբկիր վարչական շրջանում։


== Հեղինակ ==
Քանդակագործ՝ Լևոն Թոքմաջյան


== Պատմություն ==
2012 թվականի մայիսի 2-ին Երևանի Արաբկիր համայնքի Կոմիտասի պողոտայի և Վահրամ Փափազյան փողոցի խաչմերուկում տեղադրվել է հայ նշանավոր դերասան Վահրամ Փափազյանի կիսանդրին։
Հուշարձանի հանդիսավոր բացումը կատարել են Երևանի քաղաքապետ Տարոն Մարգարյանը և ՀԽՍՀ և ԽՍՀՄ ժողովրդական արտիստ Վարդուհի Վարդերեսյանը։
Կիսանդրու բացման արարողությունը վարել է Երվանդ Երզնկյանը։


== Ծանոթագրություններ ==


== Արտաքին հղումներ ==
Երևանում կանգնեցվեց Վահրամ Փափազյանի կիսանդրին, տեսանյութ
Նիսիո

Նիսիո (ճապ. 西尾市 Նիսիո-սի), քաղաք Ճապոնիայում, գտնվում է Այչիի պրեֆեկտուրայի հարավային մասում՝ Յահագի գետի ստորին հոսանքների ափին, որը թափվում է խաղաղօվկիանոսյան Միկավայի ծովածոց։ Այն հիմնադրվել է 1953 թվականի դեկտեմբերի 15-ին՝ Հաձու գավառի Նիսիո և Հիրասակա գյուղերի միավորման միջոցով։ Քաղաքը մասնագիտանում է բամբակի, թեյի և ավտոպահեստամասերի մեջ։
Քաղաքի տարածքը 30.17 կմ² է, բնակչությունը՝ 99.215 մարդ (2014 թվականի հունիսի 1), բնակչության խտությունը՝ 3288.53 մարդ/կմ²։


== Դեմոգրաֆիա ==
2014 թվականի հունիսի 1-ի մարդահամարով քաղաքի բնակչությունը եղել է 99.215 մարդ։ Ճապոնիայի մարդահամարի տվյալներով՝ վերջին 70 տարիների ընթացքում Նիսիոյի բնակչությունը կայուն աճել է։


== Կառավարում ==
Նիսիոն ունի քաղաքապետ-կառավարման ձև՝ ուղղակիորեն ընտրված քաղաքապետով և 30 հոգուց բաղկացած քաղաքային օրենսդիր իշխանությամբ։ Քաղաքային օրենսդիր իշխանությունից երկու անդամ է մասնակցում Այչիի պրեֆեկտուրայի ժողովին։


== Տնտեսություն ==
Նիսիոն տարածաշրջանային առևտրային կենտրոն է և ձկնորսական նավահանգիստ, թեթև արտադրության և գյուղատնտեսության խառը տնտեսություն։ Այն նաև Ճապոնիայում փոշիացված կանաչ թեյի խոշորագույն արտադրողն է։ Իշիկիի ձկնորսական նավահանգստում կա ձկնորսության հասարակական շուկա։ Ճապոնիայի ավտոմոբիլային արդյունաբերության բազմաթիվ մատակարարներ, ինչպիսիք են Denso-ն և Aishin-ը, Nishio-ն և նրա շուրջը ձևավորված արտադրական կայանները։


== Քույր քաղաքներ ==
 Պորիրուա, Նոր Զելանդիա 
Էչիզեն, Ֆուկուի, Ճապոնիա
Էնա, Գիֆու, Ճապոնիա


== Տես նաև ==
Ճապոնիայի քաղաքների ցանկ


== Ծանոթագրություններ ==


== Հղումներ ==
Официальный сайт(ճապոներեն)
Լեյք շրջան (այլ կիրառումներ)

Լեյք շրջան, կարող է վերաբերել՝

Լեյք շրջան - ԱՄՆ Թենեսի նահանգի 95 վարչական միավորներից մեկը
Լեյք շրջան - ԱՄՆ Իլինոյս նահանգի 102 վարչական միավորներից մեկը
Լեյք շրջան - ԱՄՆ Ինդիանա նահանգի 92 վարչական միավորներից մեկը
Լեյք շրջան - ԱՄՆ Կալիֆորնիա նահանգի 58 վարչական միավորներից մեկը
Լեյք շրջան - ԱՄՆ Կոլորադո նահանգի 64 վարչական միավորներից մեկը
Լեյք շրջան - ԱՄՆ Հարավային Դակոտա նահանգի 66 վարչական միավորներից մեկը
Լեյք շրջան - ԱՄՆ Մինեսոտա նահանգի 87 վարչական միավորներից մեկը
Լեյք շրջան - ԱՄՆ Միչիգան նահանգի 83 վարչական միավորներից մեկը
Լեյք շրջան - ԱՄՆ Մոնտանա նահանգի 56 վարչական միավորներից մեկը
Լեյք շրջան - ԱՄՆ Օրեգոն նահանգի 36 վարչական միավորներից մեկը
Լեյք շրջան - ԱՄՆ Ֆլորիդա նահանգի 67 վարչական միավորներից մեկը
Թփուտների շուն

Թփուտների շուն (լատ.՝ Speothos venaticus) գայլազգիներին պատկանող կենդանի, որը հանդիպում է միայն Հարավային Ամերիկայում։ Այսօրվա դրությամբ հազվագյուտ և շատ քիչ հանդիպող կենդանի է։ Տարբեր լեզուներով այս կենդանուն տալիս են տարբեր տիպի անվանումներ՝ ջրային շուն, փոքր աղվես և այլն։


== Բնութագիր ==


=== Չափսեր ===

Թփուտների շները ունեն 55-75 սմ մարմնի երկարություն և 13 սմ երկարության պոչ։ Մարմնի բարձրությունը 20-30 սմ է իսկ քաշը՝ 5-8 կգ։ Իրենց մարմնի մեծությանը համեմատ նրանք ունեն փոքր ոտքեր և փոքր ականջներ։
Թփուտների շները ունեն 38 ատամ և ատամնաշարի կառուցվածքը իդեալական է իրենց սննդի համար։
Այս կենդանիների թաթերի կառուցվածքը հարմարեցված է լավ լողալու համար։


=== Մորթի ===
Չափահաս թփուտների շների մորթին ունի երկար և փափուկ մազեր և մուգ շագանակագույն-կարմրավուն գունավորում։ Փորին հարող մասի մազերը ավելի մուգ են։ Նորածին թփուների շների մազածածկը ավելի մուգ է և բացանում է տարիքի հետ միասին։


== Սնունդ ==
Թփուտների շները մսակեր կենդանիներ են և սնվում են տարբեր չափսի կրծողներով։ Նրանք հիմնականում որսում են ցերեկը։ Այս կենդանիները որսում են փոքր խմբերով, սակայն հանդիպում են նաև միայնակ որսացողներ։ Գրանցվել են դեպքեր, երբ թփուտների շները խմբով որսացել են իրենցից մի քանի անգամ ավելի մեծ կենդանիների, օրինակ՝ վարազ։


== Ապրելակերպ ==

Թփուտների շները ապրում են փոքր խմբերով։ Խմբի մեջ գործում են նույն կանոնները, ինչ գայլերի ոհմակներում։ Խումբը գլխավորում է հիմնական ալֆա զույգը, իսկ մյուսները նրանց ենթարկվում են։ Զագեր ունենալու իրավունքը նույնպես տրված է ալֆա զույգին։ Խմբի մյուս անդամները օգնում են պահել և պահպանել զագերին։ Ուտելու ժամանակ ծնողները ուտում են որսի ոտքերի մասը, ուտելու համար ավելի հեշտ մասերը թողնելով ձագերին։
Թփուտների շների հղիությունը տևում է մոտ 65-83 օր և ծնվում են երեքից վեց ձագեր։ Ձագերը սկզբնական շրջանում բոլորովին անպաշտման են։ Նրանք ծնվում են կույր և խուլ։ Աչքերը բացվում են 14-19 օրական հասակում։ 
Այս կենդանիները ապրում են 10 տարուց ավել։


== Տարածվածություն ==
Թփուտների շները հանդիպում են միայն Հարավային Ամերիկայում, որտեղ նրանք տարածված են համարյա բոլոր երկրներում։ Նրանց կարելի է հանդիպել մայրցամաքի կենտրոնական մասում, Անդերի հյուսիսային մասում, Բրազիլիայում, Վենեսուելայում և Բոլիվիայի ու Պարագվայի հարավային հատվածում։
Ապրում են հիմնականում անտառներում՝ ծովի մակարդակից 1900 մետր բարձրության վրա, կարող են ապրել նաև գետերին հարող հատվածներում և նույնիսկ բաց տարածություններում։


== Ծանոթագրություններ ==


== Արտաքին հղումներ ==
Animal Diversity Web
ITIS database Archived 2004-09-08 at the Wayback Machine.
ARKive - images and movies of the bush dog (Speothos venaticus) Archived 2004-11-05 at the Wayback Machine.
Թբիլիսիի քաղաքային ժողով

Թբիլիսիի սակրեբուլո (վրաց.՝ თბილისის  საკრებულო), ներկայացուցչական մարմին քաղաքային Թբիլիսի կառավարությունում, Վրաստան։ Այն անգլերենով հայտնի է նաև Թբիլիսի քաղաքի խորհուրդ կամ Թբիլիսի Ասամբլեա անուններով: Սակրեբուլոն ստեղծվել է որպես օրենսդրական տեղական ինքնակառավարման մարմին է ոչ միայն Թբիլիսիում, այլև ամբողջ Վրաստանում բարեփոխումների ճանապարհով, երբ 1991 թվականին երկիրը անկախացավ Խորհրդային Միությունից։


== Կազմ ==
Սակրեբուլոյի անդամները ընտրվում են խառը ընտրական համակարգով։ 37 տեղից 25-ը զբաղեցվում է քաղաքի տեղական շրջանների կողմից ուղղակի ընտրությունների ճանապարհով։ Մնացած 12 անդամները ընտրվում են քաղաքական կուսակցությունների շնորհիվ և բաշխվում են ըստ իրենց համաքաղաքային աջակցության։ 2006 թվականին ընտրված Սակրեբուլոն ունի 34 անդամ գործող Ազգային շարժման դեմոկրատներից, մեկը Վրաստանի լեյբորիստական կուսակցությունից, մեկը Արդյունաբերույունը կփրկի Վրաստանը կուսակցությունից և մեկն էլ Վրաստանի հանրապետական և պահպանողական կուսակցության կոալիցիայից։
Ներկայիս 37 կանանցից չորսը հանդիսանում են Միասնական ազգային շարժում կուսակցության անդամ։


== Լիազորություններ ==
Սակրեբուկոն իրավասու է սահմանել քաղաքային բյուջեն և փոփոխություններ կատարել դրանում, ընտրել Թբիկիսիի քաղաքապետին և տեղական հարկեր սահմանել։ Քաղաքապետն ու պաշտոնատար մյուս անձիք հաշվետու են Սակրեբուլոյին և կարող են հետ կանչվել կամ ասենք ազատվել աշխատանքից ճնշող մեծամասնության կողմից։


== Ծանոթագրություններ ==
Տաուտովո

Տաուտովո (ռուս.՝ Таутово, չուվաշերեն՝ Тавăт), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 551 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յակով Հարոն

Յակով Հարոն (ռուս.՝ Я́ков Евге́ньевич Харо́н, հոկտեմբերի 30 (նոյեմբերի 12), 1914 - մարտի 6, 1972(1972-03-06), Մոսկվա, ԽՍՀՄ), կինեմատոգրաֆի խորհրդային գործիչ, հնչյունային օպերատոր և գրող։ ՌԽՖՍՀ մշակույթի վաստակավոր աշխատակից (1969 թվական)։ 


== Կենսագրություն ==
1920-ական թվականներին մոր հետ ապրել է Բեռլինում, աշխատել է խորհրդային առևտրական ներկայացուցչությունում որպես մեքենավար։ Այնտեղ ավարտել է  Բեռլինի կոնսերվատորիայի երեք կուրսը և գիմնազիան։   
1932 թվականից ապրել է Մոսկվայում։ Աշխատել է «Մոսֆիլմ» կինոստուդիայում։ 
1937 թվականի ամռանը ձերբակալվել է և 10 տարի անցկացրել է ճամբարում։ Ազատվելուց հետո, 1947 թվականին սկսել է աշխատել Սվերդլովյան կինոընկերությունում։  
1948 թվականին նորից ձերբակալվել է և տարագրություն է ուղարկվել Աբական, որտեղ աշխատել է որպես հաշվետար, դասավանել է դպրոցում, վարել է ավտոտրակտորային խմբակ և նույնիսկ նախաձեռնություններում ներկայացումներ է բեմադրել։ Ռեաբիլիտացվել է 1954 թվականին։       
Ճամբարի տարիներին Ամուրի մարզի Սվոդոբնի քաղաքում ծանոթացել է Յուրի Վեյներտի հետ, ում հետ համահեղինակությամբ սկսել է հայտնի «Գիյոմ դյու Վենտրեի չար երգերը» բանաստեղծությունների շարքը։ Շարքն ավարտվել է Հարոնի ազատվելուց հետո։ 
Հետագայում դասավանդել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, Հեռուստատեսության 4-րդ ծրագրում ձայնի մասին վարել է զրույցներ։ 
1964-1969 թվականներին Սցենարիստների և ռեժիսորների բարձրագույն դասընթացներում վարել է «Երաժշտա-ձայնային ֆիլմի ձևակերպումը» դասախոսությունների շարքը։ 
Մահացել է 1972 թվականի մարտի 6-ին, Մոսկվայում։ Թաղված է Նովոյե Դոնսկոյե գերեզմանատանը։ 


=== Ընտանիք ===
Առաջին կինը Եվգենիյա Լասկինան է, խմբագիր (հետագայում եղել է բանաստեղծ Կոնստանտին Սիմոնովի երկրորդ կինը), սցենարիստ Բորիս Լասկինի ազգականը։
Երկրորդ կինը Ստելլա Կորիտնայան է (1924-1969 թվական), Իզաբելա Բելայա-Յակիրի (1900-1986 թվական) դուստրը, հրամանատար Ի. Յակիրի քրոջ դուստրը։
Որդին Յուրին է (ծն. 1958 թվական)
Թոռը` Յակով


== Ֆիլմագրություն ==
1936 թվական` Հաղթողների սերունդը
1936 թվական` Մենք Կրոնշտադտայից ենք
1960 թվական` Բոցավառ տարիների պատմվածքը
1963 թվական` Ամենադանդաղ գնացքը
1966 թվական` Ցերեկային աստղեր
1970 թվական` Ծովային բնավորություն


== Մրցանակներ ==
ՌՍՖՍՀ մշակույթի վաստակավոր աշխատակից (1969 թվական)։
Ժողովրդական տնտեսության ձեռքբերումների ցուցահանդեսի ոսկե մեդալ` հնչյունավորման քառալիք համակարգի հայտնագործման համար։


== Մատենագրություն ==
Харон Я. Е. Злые песни Гийома дю Вентре : Прозаический комментарий к поэтической биографии. — М. : Книга, 1989. — 240 с. : портр.


== Ծանոթագրություններ ==
Ալեքսանդրա Սավելևա

Ալեքսանդրա Վլադիմիրովնա Սավելևա (ռուս.՝ Алекса́ндра Влади́мировна Саве́льева, դեկտեմբերի 25, 1983(1983-12-25), Մոսկվա, ԽՍՀՄ), ռուս երգչուհի, 2002 թվականին «Աստղերի ֆաբրիկա» նախագծի առաջին եթերաշրջանի ընթացքում ձևավորված «Ֆաբրիկա» փոփ խմբի անդամ։


== Կենսագրություն ==
Ալեքսանդրա Սավելևան ծնվել է 1983 թվականի դեկտեմբերի 25-ին Մոսկվայում։ Երեք տարեկանում ծնողները նրան տարել են գեղասահքի խմբակ, որի ղեկավարն էր հայտնի գեղասահորդուհի Իրինա Մոիսեևան։ Մանկավարժները, աղջկա մեջ տեսնելով ապագա չեմպիոնի, նրան ընդգրկել են օլիմպիական ռեզերվների խմբում։ Երաժշտությամբ զբաղվել սկսել է հինգ տարեկանում և սովորել է երաժշտական դպրոցի դաշնամուրի դասարանում։
Ալեքսանդրա Սավելևան ավարտել է Գնեսինների անվան պետական երաժշտական ուսումնարանը (ժողովրդական երգչախմբերի ու ֆոլկլորային անսամբլների ղեկավարների նախապատրաստման բաժին)։
2014 թվականի հոկտեմբերին հայտնի է դարձել, որ Ալեքսանդրա Սավելևան ու դերասան Կոնստանտին Կրյուկովը դարձել են «Россия 2» ալիքի՝ սուսերամարտին նվիրված «Մենամարտ» (ռուս.՝ «Дуэль») նոր շոուի հաղորդավարները։


== Անձնական կյանք ==
2010 թվականի ապրիլի 17-ին Ալեքսանդրա Սավելևան ամուսնացել է դերասան Կիրիլ Սաֆոնովի հետ։


== Տեսահոլովակներ ==


== Մրցանակներ ==
2004 — «Стопудовый хит» («Ֆաբրիկա» խմբի կազմում)
2004 — «Ոսկե Գրամոֆոն» («Ֆաբրիկա» խմբի կազմում)
2005 — «Ոսկե Գրամոֆոն» («Ֆաբրիկա» խմբի կազմում)
2005 — «Glamour» (տարվա փոփ-խումբ, «Ֆաբրիկա» խմբի կազմում)


== Գովազդ ==
2012 թվականին Ալեքսանդրա Սավելևան դարձել է Palette ICC Ослепительные Блонды մազի ներկերի հավաքածուի դեմքը։


== Ծանոթագրություններ ==


== Արտաքին հղումներ ==
Սաշա Սավելևան 7days.ru կայքում
Ալեքսանդրա Սավելևայի անկետան «Աստղերի ֆաբրիկայի» կայքում
Կայք Սաշա Սավելևայի մասին
Վանասաառե

Վանասաառե (էստ․՝ Vanassaare), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Այս ամբողջ աշխարհը

«Այս ամբողջ աշխարհը» (անգլ.՝ Everything, Everything), ամերիկյան մելոդրամա Նիկոլա Յունի համանուն գրքի հիման վրա, ռեժիսոր Ստելլա Մեգի։ Գլխավոր դերերում են Ամանդա Ստենբերգը և Նիք Ռոբինսոնը։ Պրեմիերան ԱՄՆ-ում կայացել է 2017 թվականի մայիսի 19-ին։


== Սյուժե ==
Ֆիլմը պատմում է խելացի ու հետաքրքրասեր Մեդիի և Օլիի անհավանակ սիրո պատմությունը։ Մեդիին հուսահատորեն ցանկանում է վայելել կյանքի հաճույքները, սակայն հիվանդության պատճառով ստիպված է ամբողջ օրը տանն անցկացնել։


== Դերերում ==
Ամանդլա Սթենբերգ- Մեդդի Ուիթիեր
Նիք Ռոբինսոն- Օլլի Բրայթ
Անիկա Նոնի Ռոուզ- բժիշկ Ուիթիեր
Անա դե լա Ռեգերա- Կառլա
Թեյլոր Խիկսոն- Կարա Բրայթ


== Նկարահանումներ ==
Նկարահանումները սկսել են 2016 թվականի սեպտեմբերի 6-ին Բրիտանական Կոլումբիայում՝ Վանկուվեր քաղաքում։


== Ծանոթագրություններ ==
Անահայմ Դաքս

«Անահայմ Դաքս» (անգլերեն՝ Anaheim Ducks) ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Խաղաղօվկիանոսյան դիվիզիոնում։ Տեղակայված է ԱՄՆ Կալիֆորնիա նահանգի Անահայմ քաղաքում։
Հիմնադրվել է «Ուոլտ Դիսնեյ» ընկերության կողմից՝ 1993 թվականին և անվանվել «Մայթի Դաքս օֆ Անահայմ» (անգլ.` Mighty Ducks of Anaheim, թարգ.` Անահայմի հզոր բադիկներ)` համանուն կինոստուդիայի կողմից 1992 թվականին նկարահանված «Հզոր բադիկներ» մանկական ֆիլմի անվանմամբ։ 2005 թվականին «Դիսնեյն» ակումբը վաճառում է գործարար ամուսիններ Հենրի և Սյուզան Սեմյուելիներին, ովքեր որոշում են ակումբն անվանափոխել որպես «Անահայմ Դաքս»։
Շուրջ 20 տարվա գոյության ընթացքում թիմին հաջողվել է 10 անգամ դուրս գալ փլեյ-օֆֆ, նվաճել 3 խաղաղօվկիանոսյան դիվիզիայի տիտղոսներ (2006–07, 2012–13 և 2013–14 մրցաշրջաններին), երկու Արևմտյան կոնֆերենցիայի առաջնություններ (2002–03 և 2006–07 մրցաշրջաններին), ինչպես նաև մեկ անգամ դառնալ Սթենլիի գավաթակիր (2006–07 մրցաշրջանում)


== Արտաքին հղումներ ==
Պաշտոնական կայք Archived 2008-11-15 at the Wayback Machine.
Ժողովածու (2391)

Տաղարան (2391), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2391 թվի տակ։ Ձեռագիրը գրվել է 16-րդ դարում հդծված գրիչի կողմից։ Ծաղկող՝ Գրիգոր։ Գրված է թղթի վրա, որը ունի 12.3X8.6 չափս։ Ձեռագիրը կազմված է 304 թերթից։ Գրված է միասյուն, բոլորգրով։ Ունի կիսախորան լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 192բ, ծաղկողի՝ 2ա, հետագայի՝ պահպանակ Գ (1678 թ.), Ա (1691 թ.):


== Բովանդակություն ==
Չափարերականք։
Տաղք (Ներս. Շնորհալի, Աւևտիք Օգոստին, Առ. Սիւնեցի, Կար. Բաղիշեցի, Ներս. Լամբրոնացի, անանունք)։


== Ծանոթագրություններ ==
Մարդը, որ փակեց քաղաքը

«Մարդը, որը փակեց քաղաքը» (ռուս.՝ «Человек, который закрыл город»),  խորհրդային գեղարվեստական ֆիլմ, որը նկարահանել է ռեժիսոր Ալեքսանդր Գորդոնը «Մոսֆիլմ» կինոստուդիայում 1982 թվականին։
Ֆիլմի պրեմիերան տեղի է ունեցել 1983 թվականի մարտի 21-ին։


== Սյուժե ==
Հանգստյան տան թերություններով նոր շենքի հանձնման հետևանքով հրդեհ է բռնկվել, որի հետևանքով մարդիկ են զոհվել։ Ողբերգության պատճառների հետաքննությունը հանձնարարվում է դատախազության քննիչ Ա. Ռոգովին։ Պաշտոնապես հրդեհը տեղի է ունեցել աշխատավայրում ռադիստների հարբեցողության պատճառով։ Սակայն եթե թերությունները չլինեին, հրդեհը չէր կարող արագորեն տարածվել միանգամից մի քանի հարկերում։ Սկզբունքային քննիչն ապացուցում է, որ մեղավոր են և՛ նախագծողները, և՛ շինարարները, ինչպես նաև նրա սիրեցյալը՝ պանսիոնատի տնօրեն Ն. Լազարևան։ Քննիչի առջև բարդ բարոյական ընտրություն է դրված՝ ամեն ինչ բարդել ռադիստների անփութության վրա կամ օբյեկտիվ հետաքննություն անցկացնել և պատժել մեղավորներին, բայց այդ ժամանակ էլ կինը, որին նա սիրում է, հայտնվում է ողբերգության մեղավորների թվում։


== Դերերում ==
Ռոդիոն Նահապետով – Ալեքսեյ Իվանովիչ Ռոգով, դատախազության քննիչ
Նատալյա Անդրեյչենկո – Նինա Ալեքսանդրովնա Լազարևա, պանսիոնատի տնօրեն, Ռոգովի սիրուհին
Լեոնիդ Նևեդոմսկի – Եգոր Յակովլևիչ Յակովլև, քաղկոմի քարտուղար
Վիտալի Սոլոմին – Կրոտ, փորձագիտական բաժնի պետ, որը գործուղվել է Մոսկվայից
Գալինա Յացկինա – Մարգարիտա Պավլովնա Չեկուրովա, ավագ քննիչ
Բորիս Իվանով – Վադիմ Նիկոլաևիչ, քաղաքի դատախազ
Վիկտոր Սերգաչև – Պիմենով, քաղգործկոմի նախագահ
Վիկտոր Ֆիլիպով – Միխայիլ Պետրովիչ, շինարարության ղեկավար
Ստանիսլավ Միխին – Սեդիխ
Գենադի Յուխտին – մայոր, Կուրկինայի հայրը
Երվանդ Արզումանյան – Կիլաձե, մայոր, քաղաքի հակահրդեհային ծառայության պետ
Գենադի Բարկով – էպիզոդ
Մայա Բուլգակովա – հյուրանոցի կադրերի բաժնի վարիչ
Վալենտին Բրիլեև – հրդեհային պահպանության պետ
Օլեգ Իզմայլով – Նեֆյոդով, ռադիստ


== Նկարահանող խումբ ==
Սցենարի հեղինակներ՝ Ալեքսանդր Բորին և Վալենտին Չեռնիխ
Բեմադրող ռեժիսոր՝ Ալեքսանդր Գորդոն
Բեմադրող օպերատոր՝ Վսեվոլոդ Սիմակով
Բեմադրող նկարիչ՝ Ի. Լուկաշևիչ
Կոմպոզիտոր՝ Նիկոլայ Սիդելնիկով


== Ծանոթագրություններ ==


== Արտաքին հղումներ ==
«Մարդը, որը փակեց քաղաքը»
Փետրվարի 28

Փետրվարի 28, տարվա 59-րդ օրն է։

Տարվա ավարտին մնում է 306 (նահանջ տարիներին՝ 307) օր։


== Դեպքեր ==
1835՝ լույս է տեսնում ֆիննական «Կալևալա» էպոսի առաջին օրինակը
1922 - Եգիպտոսը անկախացավ Մեծ Բրիտանիայից
1976՝ շարք մտավ Հայաստանի ատոմային կայանի առաջին էներգաբլոկը
1991՝ ավարտվեց Պարսից ծոցի պատերազմը
2013 - Բենեդիկտոս XVI-ը պապը հրաժարվում է գահից


== Ծնունդներ ==
1533 - Միշել դը Մոնտեն Michel de Montaigne ֆրանս. փիլիսոփա (մ. 1592)
1878 - Արթուր Կապպ Artur Kapp էստ. կոմպոզիտոր (մ. 1952)
1880 - Մարտիրոս Սարյան, հայ գեղանկարիչ (մ. 1972) Նաիրա Ղարիբյան(2005)֊ երգչուհի, հրապարակախոս
1911 - Օտակար Վավրա Otakar Vávra չեխ կինոռեժիսոր և սցենարիստ (մ. 2011 թ.)
1912 - Յակով Լազարև, հայ սովետական դիվանագետ
1922 - Յուրի Լոտման Juri Lotman ռուս-էստ. լեզվաբան, պատմաբան (մ. 1993)
1936 - Հակոբ Ջիվանյան, հայ ճարտարապետ, նկարիչ, քանդակագործ (մ. 2016)
1980 - Թեյշաուն Փրինս Tayshaun Prince ամեր. բասկետբոլիստ
1985 - Ելենա Յանկովիչ սերբ թենիսիստ
1993 - Էմիլի դը Ֆորեսթ Emmelie de Forest դան. երգիչ-երգչուհ


== Մահեր ==
1916 - Հենրի Ջեյմս Henry James ամեր.-անգլ. գրող (ծն. 1843)
1923 - Ստեփան Մամիկոնյան, արևելահայ հասարակական գործիչ
1925 - Ֆրիդրիխ Էբերտ գերմ. քաղ. գործիչ, Գերմանիայի 1-ին նախագահը
1932 - Գիյոմ Բիգուրդան Guillaume Begourdan ֆրանս. աստղագետ (ծն. 1851)
1961 - Անդրեյ Մոսկվին, խորհրդային կինոօպերատոր
1973 - Աշոտ Գրաշի հայ բանաստեղծ, թարգմանիչ (ծն. 1910)
1985 - Դեյվիդ Բայրոն David Byron անգլ. երգիչ-երգահան (ծն. 1947)
2011 - Աննի Ժիրարդո Annie Girardot ֆրանս. դերասանուհի (ծն. 1931)
2018` Ալբերտ Մուշեղի Մկրտչյան ռեժիսոր,սցենարիստ, դերասան (ծն. 1937)


== Տոներ ==
Արաբական երկրներ՝ Ուսուցչի օր
Հնդկաստան՝ Ազգային գիտության օր
 Ֆինլանդիա՝ Կալևալայի օր


=== Հիշատակի օր ===
Հայաստանում նշվում է Ադրբեջանական ԽՍՀ-ում կազմակերպված ջարդերի զոհերի հիշատակի և բռնագաղթված հայ բնակչության իրավունքների պաշտպանության օրը
Օտտոկար Կերնշթոք

Օտտոկար Կերնշթոք (գերմ.՝ Ottokar Kernstock, հուլիսի 25, 1848(1848-07-25), Մարիբոր, Սլովենիա - նոյեմբերի 5, 1928(1928-11-05), Շլոս-Ֆեստենբուրգ, Sankt Lorenzen am Wechsel, Hartberg-Fürstenfeld District, Շտիրիա), ավստրիացի բանաստեղծ և կաթոլիկ հոգևորական:
Նա գրել է արխայիկ ոճի բանաստեղծություններ, որոնք տոգորված էին գերմանական ազգայնականության գաղափարներով: 1929-1938 թվականների Ավստրիայի օրհներգը գրվել է վերջինիս հեղինակային բանաստեղծության հիման վրա:
Ողջունել է Գերմանիայում զարգացող նացիստական շարժմանը: Երկրորդ համաշխարհային պատերազմում Ավստրիայի ազատագրումից հետո նրա անունը գնալով մոռացվեց:
Եղել է ավստրիական կաթոլիկ եկեղեցու հոգևորական սպասավոր՝ քահանա:


== Ստեղծագործություններ ==
Verloren und Wiedergefunden, Märchen, 1894
Die wehrhafte Nachtigall, 1900
Aus dem Zwingergärtlein, 1901
Unter der Linde, 1905
Turmschwalben, 1908
Aus der Festenburg, 1911
Tageweisen, 1912
Schwertlilien aus dem Zwingergärtlein, 1915
Steirischer Waffensegen, 1916
Der redende Born, 1922


== Տես նաև ==
Ավստրիական գրականություն


== Ծանոթագրություններ ==


== Գրականություն ==
Oswald Floeck: Der Sänger auf der Festenburg (Ottokar Kernstock). Sein Leben und sein Werk. Graz u.a.: Styria 1915.
Pius Fank: Ehrenrettung des verleumdeten Priesterdichters Ottokar Kernstock † 1928. In: Österreichisches Klerusblatt. 1967, 9.
Charlotte Grollegg-Edler: Ottokar Kernstock — ein «politischer Dichter»? In: Österreich in Geschichte und Literatur, Graz, 30 (1986), S. 139—149.
Charlotte Grollegg-Edler: Die wehrhaft Nachtigall. Ottokar Kernstock (1848—1928). Eine Studie über Leben, Werk und Wirkung. Graz: Univ. Diss. 2002. (Zusammenfassung des Inhalts Archived 2005-09-24 at the Wayback Machine.)
Գալբառուլի

Գալբառուլի (իսպ.՝ Galbárruli), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 15,44 կմ2 տարածք։ Բնակչությունը կազմում է 64 մարդ (2010 թվականի տվյալներով)։ Գտնվում է պրովինցիայի վարչական կենտրոնից 21 կմ հեռավորության վրա։
Շատ ալ-Արաբ

Շատ ալ-Արաբ (արաբ․՝ شط العرب‎‎), գետ Իրաքում։ Ստորին հոսանքում սահմանային է Իրաքի և Իրանի միջև։ Երկարությունը 195 կմ է, ավազանը՝ ավելի քան 1 միլիոն կմ²։ Կազմվում է Տիգրիս և Եփրատ գետերի միախառնումից, հոսում Միջագետքի դաշտավայրով և, առաջացնելով դելտա, թափվում է Պարսից ծոց։ Վարարում է գարնանը։ Ձախից ընդունում է Քարուն գետը։ Ջրի ծախսը 1-2հզ. մ³/վրկ-ից (աշնանը) 6-8հզ. մ³/վրկ (գարնանը) է։ Նավարկելի է։ Ափերին են Բասրա և Աբադան քաղաքները։


== Ծանոթագրություններ ==
Կաղապար:Իրաք-անավարտ
Աուգուստուսբուրգ և Ֆալկենլուստ

Աուգուստուսբուրգ  պալատը (գերմ.՝ Augustusburg) և Ֆալկենլուստ որսորդական ամրոցը (գերմ.՝ Falkenlust), տեղակայված են Բրյուլ քաղաքի լանդշաֆտային այգում։ Հանդիսանում են Գերմանիայի՝ 18-րդ դարի ռոկոկո ոճի ճարտարապետության ամենավաղ օրինակներից։ 1984 թվականից ընդգրկված են ՅՈՒՆԵՍԿՕ-ի համաշխարհային ժառանգության ցանկում։


== Պալատային կոմպլեքս ==
Երկու ամրոցներն էլ կառուցված են 18-րդ դարի սկզբին՝ Քյոլնի արքեպիսկոպոս և կուրֆյուրստ (կայսր ընտրող իշխան հին Գերմանիայում) Կլեմենտ Ավգուստ Բավարսկու (1700-1761) կարգադրությամբ։ Աուգուստուսբուրգ պալատի ճարտարապետն էր Յոհան Քոնրադ Շլաուն, ով նախագծեց այն U-աձև տեսքով, որն ուներ երեք հիմնական հարկեր և երկու ձեղնահարկ։ Որսորդական ամրոց Ֆալկենլուստը կառուցվել է ճարտարապետ Ֆրանսուա դե Կուվիլիեսի կողմից 1729-ից 1740 թվականներին՝ որպես օժանդակ կառույց։

Երկու շինությունները կապված են իրար հետ լայնարձակ զբոսայգով։ Որպես պալատային կոմպլեքսի կանաչ զանգվածի նախագծող հանդես եկավ Դոմինիկ Ժիրարը։ 1800-ական թվականներին զբոսայգու մի մասը, որտեղ զետեղված էր ծաղկային այգին, Պյոտր Ժոզեֆ Լեննեի կողմից ենթարկվեց վերանորոգման։


== Պատմություն ==
19-րդ դարի սկզբին Ռեյնի մարզը, որտեղ տեղակայված էին ամրոցները, գրավված էր Նապոլեոնի կողմից։ Երբ 1809 թվականին նա տեսավ Աուգուստուսբուրգ պալատը, վշտացավ, որ չի կարող այն տանել իր հետ Ֆրանսիա։ Ռեյնլանդի ազատագրումից հետո՝ 1815 թվականին այն անցավ Պրուսսիայի տիրապետության տակ։ 1877 թվականից Վիլհելմ 1-ին կայսրը պալատն օգտագործեց որպես իր նստավայր։
Երկրորդ Համաշխարհային պատերազմից հետո Աուգուստուսբուրգը Գերմանիայի ղեկավարների կողմից օգտագործվում էր բազմաթիվ պետական ընդունելությունների անցկացման համար։ Հետպատերազմյան շրջանում այստեղ եղել են 100-ից ավել ղեկավարներ՝ օտարերկրյա կառավարություններից և իշխանություններից։ Դրանով էր հենց պայմանավորված բարեհաճ վերաբերմունքը Բոն քաղաքի հանդեպ, որը հանդիսանում էր ԳՖՀ-ի մայրաքաղաք։
Ներկայումս Աուգուստուսբուրգում կազմակերպվում են ամենօրյա էքսկուրսիաներ զբոսաշրջիկների համար, իսկ հարակից այգիները օգտագործվում են որպես հանրային վայր կամ որպես համերգների անկացման վայր։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Официальный сайт(գերմ.)
Սկորոխոդ (Մատվեևո-Կուրգանսկի շրջան)

Սկորոխոդ (ռուս.՝ Скороход), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Մալոկիրսանովսկի գյուղական համայնքի կազմի մեջ։
Լարդարո

Լարդարո  (իտալերեն՝ Lardaro), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 176 մարդ (2008), բնակչության խտություն՝ 19 մարդ/կմ²։ Տարածքը ՝ 10 կմ² ։ Փոստային ինդեքս՝ 38080։ Հեռախոսային կոդ՝ 0465։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 901065
Պաշտոնական կայք՝ http://www.comune.lardaro.tn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մաքս Ռոուչ

Մաքս Ռոուչ (հունվարի 10, 1924(1924-01-10)[…], Newland, Հյուսիսային Կարոլինա, ԱՄՆ - օգոստոսի 16, 2007(2007-08-16)[…], Նյու Յորք, Նյու Յորք, ԱՄՆ), ամերիկացի ջազ հարվածային գործիքավորող և կոմպոզիտոր` ամենաազդեցիկ երաժիշտներից մեկը, ով նվագում էր բիբոլ ոճով։


== Կենսագրություն ==
Մաքս Ռոուչը ծնվել է 1924 թվականի հունվար 10-ին՝ Միացյալ Նահանգների, Հյուսիս Կարոլինայիյի՝ Նյու Լենդ քաղաքում։ Ութ տարիների ընթացքում նա նվագել է շեփոր և դաշնամուր։ Ավելի ուշ, երբ սովորում է Մանհեթենի կոնսերվատորիայում նա սկսում է հետաքրքրվել հարվածային գործիքներով և երաժշտական կոմպոզիցիայով։ 1942 թվականին Նյու Յորքում նա միանում է հայտնի խմբերից մեկին։
1949 թվականին Փարիզում Մաքսը ելույթ է ունեցել Չարլի Պարկերի հետ։
Ի հավելումն իր գեղարվեստական կարիերայի, Մաքս Ռոուչը ակտիվորեն մասնակցել է քաղաքացիական իրավունքների շարժմանը։ Այս հարցում նրա հետ էր նաև բանաստեղծ Օսկար Բրովը, ով 1960 թվականին գրել է «Freedom Now Suite»-ը։
Ռոուչին բազմաթիվ մրցանակներ և կոչումներ է շնորհվել։
Երաժիշտը մահացել է 2007 թվականի օգոստոսի 16՝ Նյու Յորքում։


== Սկավառակագրություն ==


== Ծանոթագրություններ ==


== Արտաքին հղումներ ==
Max Roach 1924-2007: Thousands Pay Tribute to the Legendary Jazz Drummer, Educator, Activist Archived 2007-11-14 at the Wayback Machine.
Max Roach at the Hard Bop Homepage
Discography at Discogs
Discography and Sessionography
New York Times obituary
New York Sun Obituary
Obituary and Public Tributes
Slate Magazine Article
Max Roach Multimedia Directory Archived 2009-05-27 at the Wayback Machine.
Ալմաս (Բրազիլիա)

Ալմաս (պորտ.՝ Almas), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 9082 մարդ՝ 2006 թվականի տվյալներով։ Գրավում է 4 021,111 կմ2 տարածք։ Բնակչության խտությունը՝ 2,3 մարդ/կմ²։


== Պատմություն ==
Քաղաքը հիմնադրվել է 1958 թվականի նոյեմբերի 14-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 13.990.670,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.589,31 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,638 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Ալմասի (Բրազիլիա) մասին
Լուկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ԼուկաԼուկա (ուկրաիներեն՝ Лука), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1601 թվականին։
2001 թվականի տվյալներով Լուկա գյուղում բնակվում էր 1 241 մարդ։ Բնակավայրը զբաղեցնում է 4139 կմ² տարածք։ Բնակչության խտությունը կազմում էր 299,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պունեմ

Պունեմ (ռուս.՝ Пунем), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահրամ Եղշատյան

Վահրամ Աշոտի Եղշատյան (ապրիլի 23, 1918(1918-04-23), Ղարաքիլիսա, Ալեքսանդրապոլի գավառ, Երևանի նահանգ, Ռուսական պետություն - հոկտեմբերի 1, 2008(2008-10-01), Երևան, Հայաստան), հայ դերասան։ Վրացական ԽՍՀ և ՀԽՍՀ վաստակավոր արտիստ (1985), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Ծնվել է Ղարաքիլիսայում (այժմ՝ Վանաձոր)։ Բեմ է բարձրացել 1936 թվականին Թիֆլիսում։ Խաղացել է Երևանի պատանի հանդիսատեսի թատրոնում, ապա երկար տարիներ՝ Թբիլիսիի Ստեփան Շահումյանի անվան հայկական պետական թատրոնում։ 1965 թվականից աշխատել է Երևանի Գ. Սունդուկյանի անվան թատրոնում։
1961 թվականին Թիֆլիսում նշվել է նրա բեմական գործունեության 25-ամյակը։


== Դերերը թատրոնում ==
Պեպո՝ Գ. Սունդուկյանի «Պեպո»
Գևորգ Մարզպետունի
Գոշ
Գոդուն՝ Բ. Լավրենյովի «Բեկում»
Մուրադ՝ Ա. Շիրվանզադեի «Չար ոգի»
Յաշա՝ Վ. Շկվարկինի «Ուրիշի երեխան»
Ժորժ՝ Ա. Շիրվանզադեի «Մորգանի խնամին»


== Դերերը կինոյում ==
1969 - Սարոյան եղբայրներ - Վռամ
1973 - Քաոս - Ղալումյան
1976 - Երկունք - դրվագ
1985 - Կապիտան Առաքել - նախագահ
1986 - Օտար խաղեր - դրվագ
1987 - Հատակում - տնատեր


== Ծանոթագրություններ ==
Յան Վեյն

Յան Վեյն (հոլ.՝ Jan Wijn, մայիսի 19, 1934(1934-05-19), Ամստերդամ, Նիդերլանդներ - հուլիսի 12, 2022(2022-07-12), Սուստ, Ուտրեխտ, Նիդերլանդներ), հոլանդացի դաշնակահար և երաժշտության մանկավարժ։


== Կենսագրություն ==
1955 թվականին ավարտել է Ամստերդամի կոնսերվատորիան։ Նրա ղեկավարը եղել է հոլանդացի դաշնակահար Կոռնելիուս Բերխաուտին։ ղեկավարությամբ։ Բելա Չիկայի և Ալիսիա դե Լառոչայի մոտ նա նույնպես ուսում է ստացել։ 
1960 թվականին Իսպանիայի Օրենս քաղաքում տեղի ունեցած դաշնամուրի միջազգային մրցույթում Յան ՎԵյնն արժանացել է առաջին մրցանակին։ 1975-1996 թվականներին բժշկական նկատառումներից ելնելով  նա ստիպված է եղել սահմանափակել իր երգացանկը։ Ձայնագրել է Մոցարտի, Բեթհովենի, Սեն Սանսի, Ռախմանինովի, Ռավելի դաշնամուրային կոնցերտները, Շոպենի, Լիստի, Բրամսի, Դեբյուսիի  այլոց ստեղծագործությունները։
1962-1969 թվականներին դասավանդել է Բրաբանտի կոնսերվատորիայում, 1969 թվականից՝ Ամստերդամի։ Վեյնի սաներից են Հանս Էյսակերսը, Յորամ Իշ-Հուրվիցը, Բաս Վերհեյդենը, Իվո Յանսենը, Վիբի Սուրյադին և այլ հայտնի հոլանդացի դաշնակահարներ։
Յան ՎԵյնը մահացել է 2022 թվականի հուլիսի 12-ինа։


== Ծանոթագրություններ ==


== Արտաքին հղումներ ==
International Holland Music Sessions Archived 2011-05-27 at the Wayback Machine.
Jan Wijn receives
Լյուտնյա (այլ կիրառումներ)

Լյուտնյա, կարող է վերաբերել՝

Լյուտնյա - լարավոր կսմիթային երաժշաական գործիք
Լյուտնյա - գետ Ռուսաստանում, Վիտեբետի վտակը
Դուբովիե Մախարինցի

Դուբովիե Մախարինցի (ուկրաիներեն՝ Дубові Махаринці), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1641 թվականին։
2001 թվականի տվյալներով Դուբովիե Մախարինցի գյուղում բնակվում էր 640 մարդ։ Բնակավայրը զբաղեցնում է 2,08 կմ² տարածք։ Բնակչության խտությունը կազմում էր 307,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այ-Բի-Էմի ձեռքբերումների ու վաճառքների ցանկ

Հետևյալ ցանկում ներկայացված են Այ-Բի-Էմ ընկերության և իր նախորդաղների ձեռքբերումներն ու վաճառքները։ Այ-Բի-Էմը ունի բազմաթիվ ձեռքբերումներ իր կորպորատիվ պատմության մեջ, որը տևում է մեկ դարից ավելի։ Ընկերությունը նույնպես մի շարք վաճառված ընկերությունների ցանկ ունի։
Նշված գնման ամսաթիվը Այ-Բի-Էմի ու գնվող ընկերության միջև պայմանագրի կնքման օրն է։ Ձեռքբերման գինը նշմած է ԱՄՆ դոլարով, քանի որ ընկերության գլխամասը գտնվում է ԱՄՆ-ում։ Եթե գինը նշված չէ, ապա այն հրապարակված չէ։


== Ձեռքբերումները ==


== Վաճառքները ==


== Տես նաև ==
Այ-Բի-ԷմԱյ-Բի-Էմի արտադրանքի ցանկ
Դոլաղբաշ

Դոլաղբաշ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Արածանիի աջ կողմում։


== Բնակչություն ==
1915 թվականի Մեծ եղեռնի պատճառով ողջ մնացած հայ բնակչությունը ցիրուցան եղավ աշխարհով մեկ։


== Պատմություն ==
1909 թ.-ին ուներ 10 տուն հայ և 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բրեստ (շրջան)

Բրեստ (ֆր.՝ Brest)՝ շրջան (ֆր.՝ Arrondissement), Ֆրանսիայում, Բրետան մարզի շրջաններից մեկը։ Շրջանի դեպարտամենտ՝ Ֆինիստեր։ Սուպերֆակտուրա՝ Բրեստ։ Շրջանի բնակչությունը 2006 թվականի դրությամբ կազմում է 361.877 մարդ։ Բնակչության խտությունը կազմում է 257 մարդ/կմ2։ Շրջանի տարածքը կազմում է 1408 կմ2։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ Բար սուր Օբի շրջան


== Ծանոթագրություններ ==
Լեղվա (Քոբուլեթի շրջան)

Լեղվա (վրաց.՝ ლეღვა), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 120 մետր բարձրության վրա։ Շրջկենտրոն Քոբուլեթից 14 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2081 մարդ։


== Ծանոթագրություններ ==
Խուտա Բերուլավա

Խուտա Բերուլավա (վրաց.՝ ხუტა ბერულავა, դեկտեմբերի 10, 1924(1924-12-10), Զուգդիդ, Վրացական ԽՍՀ, ԽՍՀՄ - 2004), վրացի գրող։


== Կենսագրություն ==
Սովորել է Սուխումիի մանկավարժական ինստիտուտում, այնուհետև՝ Մաքսիմ Գորկու անվան գրականության ինստիտուտում։ Լույս է ընծայել բանաստեղծությունների ու պոեմների շուրջ 3 տասնյակ ժողովածու։ Բազմաթիվ թարգմանություններ է կատարել հայերենից, ռուսերենից, օսերենից և այլ լեզուներից։


== Պարգևներ ==
Աշխատանքային կարմիր դրոշի շքանշան
«Պատվո նշան» շքանշան


== Ստեղծագործություններ ==
Թռչունի սիրտ ունեցող տղան։ Երևան, Արևիկ։ 1990։


== Ծանոթագրություններ ==
Պերվոմայսկի շրջան (Տոմսկի մարզ)

Անվան այլ կիրառումների համար տե՛ս՝ Պերվոմայսկի շրջան (այլ կիրառումներ)Պերվոմայսկի շրջան (ռուս.՝ Первомайский район), մունիցիպալ շրջան Ռուսաստանի Դաշնության Տոմսկի մարզում։
Ստեղծվել է 1965 թվականին։ Վարչական կենտրոնը՝ Պերվոմայսկոե։


== Աշխարհագրություն ==
Շրջանի տարածքի մակերեսը կազմում է 15554,18 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 17985 մարդ։ Բնակչության խտությունը կազմում էր 1,16 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լակեդեմոն (դիցաբանություն)

Լակեդեմոն (հունարեն՝ Λακεδαίμων), եղել է Լակոնիայի առասպելական արքան, Զևսի և պլեադ Տայգետայի որդին։ Լակեդեմոնը և Սպարտան՝ Եվրոտասի դուստրը, Ամուկլասի և Ագիսի ապագա թագուհի և Սպարտայի արքայադուստր Էվրիդիկեի ծնողներն էին։ Ավելի վաղ առասպելաբանության մեջ Տայգետան նույնացվել է Արտեմիսի հետ։
Եվրոտասը Լակեդեմոնին է կտակել թագավորությունը, որը հետագայում նահանգը անվանել է իր կնոջ՝ Սպարտայի պատվին, որը նաև նրա զարմուհին էր։
Ըստ Պսևդո-Պլուտարքոսի տեղեկությունների՝ Տայգետան Լակեդեմոնի կինն էր, իսկ նրանց որդու անունը Հիմերոս էր։


== Ծանոթագրություններ ==
Կոնգոյի Հանրապետության դրոշ

Կոնգոյի Հանրապետությունի դրոշը Կոնգոյի Հանրապետության պետական խորհրդանիշերից է։ Այն սահմանված է Կոնգոյի Հանրապետության Սահմանադրությամբ և դրոշի մասին օրենքով։ Կազմված է կանաչ, դեղին և կարմիր գույներից ՝ լայնքի և երկայնքի 2։3 հարաբերակցությամբ։ Ընդունվել է 1959 թվականի սեպտեմբերի 15-ին։

		


== Աղբյուրներ ==
Flag of the Republic of the Congo (անգլ.)
Ստարոիվանովսկի գյուղական խորհուրդ (ախտիրսկի շրջան)

Ստարոիվանովսկի գյուղական խորհուրդ  (ուկրաիներեն՝ Староіванівська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Ստարոիվանովսկի գյուղական խորհրդում բնակվում էր 1004 մարդ։ Խորհրդում կա 6 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հայերը Ֆլորենցիայում

Հայերը Ֆլորենցիայում, հավանաբար, հաստատվել են 6-7-րդ դարերում։ Հայերն այստեղ կառուցել են Մինաս վանքը, որը մինչև 9-րդ դարը պատկանել է Բարսեղյան միաբանությանը։ Եկեղեցում կա քաղաքի պաշտպան սուրբ Մինասի խճանկարը՝ հայ թագավորի հանդերձանքով և արձանագրությամբ (Սինասը, ըսա ավանդության, Հայաստանի թագավոր է հռչակվել)։ Ֆլորենցիան առևտրական հարաբերություններ է ունեցել Կիլիկիայի հայկական թագավորության հետ։ Նրանց միջև կապերը բարգավաճել են հատկապես 14-րդ դարում, երբ մաքսային և այլ առանձնաշնորհումներ են արվել Ֆլորենցիայի վաճառականներին։
Անդալուզերեն

Անդալուզերեն, անդալուզյան իսպաներեն կամ անդալուզյան բարբառ (իսպաներեն՝ andaluz), իսպաներենի այն խոսվածքների ամբողջությունը, որով խոսում են անդալուզցիները Հարավային Իսպանիայում։ Խոսում են Անդալուզիայում, Սեուտայում, Մելիլյայում և Ջիբրալթարում։ Այն, երևի թե իսպաներենի ամենաառանձնացած հարավային տարբերակն է, շատ առանձնահատկություններով տարբերվում է նաև ստանդարտ իսպաներենից։ Անդալուզիայի մեծաքանակ բնակիչների պատճառով, անդալուզերենը Իսպանիայում ամենատարածված բարբառներից է։
Անդալուզիայից իսպանացիների Ամերիկա և այլուր մեծաքանակ գաղթի պատճառով, ամերիկյան իսպաներենի բարբառները շատ մոտ են արևմտյան անդալուզյան իսպաներենին։ Իսպաներենի շատ տարբերակներ՝ կանարյան իսպաներենը, կարիբյան իսպաներենը և այլ լատինամերիկյան իսպաներենի բարբառներ համարում են, որ հիմնված են անդալուզյան բարբառի հիման վրա։


== Ծանոթագրություններ ==